Kui soovite rakenduses E-post meilisõnumile manust lisada, saate valida tavalise manuse või SkyDrive'i manuse vahel. Arvatavasti olete harjunud kasutama tavalisi manuseid. Failid lisatakse sõnumile ning meilisõnumi vastu võtnud isik laadib need alla ja avab siis. Failid koormavad selle isiku sisendkausta ja sageli on nende failide jaoks seatud mahupiirangud.
SkyDrive'i manuseid ei manustata otse sõnumile. Selle asemel salvestatakse need SkyDrive'is uude kausta. Kui kasutaja saab SkyDrive'i manustega meilisõnumi, kuvatakse talle kõigi failide eelvaated. Kui failideks on fotod, saab kasutaja otse meilisõnumi kaudu slaidiseansi käivitada. Kui failid on dokumendid, saab kasutaja avada faili, võib hakata seda redigeerima ja muudatused salvestatakse automaatselt. Ta ei pea SkyDrive'i sisse logima, välja arvatud juhul, kui ta soovib suurt faili või failide kausta alla laadida. SkyDrive'i manuste abil saate määrata, kas manuse vastu võtnud isik saab faili redigeerida või ainult kuvada ja kas ka teised inimesed pääsevad sellele failile juurde.
Järgnevalt on esitatud kahe manusetüübi lühikokkuvõte.
Soovitatav mahupiirang on kuni 25 MB ühe meilisõnumi kohta
Salvestamine teise isiku sisendkausta
Ühe meilisõnumiga saadetavatel manustel pole mahupiirangut
Failid salvestatakse SkyDrive'i, nii et need ei koormaks kasutajate sisendkaustu
Pilkupüüdev eelvaatepaigutus ja võimalus kiiresti slaidiseanssi alustada
Dokumendi ühiskasutus ja redigeerimine
Võimalus määrata, mida inimesed failidega teha saavad (kuvada, redigeerida jne)
Rakenduses E-post kasutatakse vaikimisi tavalisi manuseid. Kui teil on fotosid, suuri manuseid või soovite, et inimesed saaksid faili redigeerida, on hea mõte aktiveerida SkyDrive'i manused. Selleks tehke järgmist.
Koputage või klõpsake alguskuval rakendust E-post.
Koputage või klõpsake nuppu Uus.
Nipsake alläärest ülespoole.(Kui kasutate hiirt, siis paremklõpsake rakenduses.)
Koputage või klõpsake nuppu Manused.
Leidke failid, mida soovite manustada, siis libistage sõrme nendel failidel allapoole või klõpsake neid.
Koputage või klõpsake käsku Manusta.
Koputage või klõpsake suvandit Saada hoopis SkyDrive'i kaudu.
Viige sõnumi koostamine lõpule ja siis koputage või klõpsake nuppu Saada.